Välimerentyräkki

Välimerentyräkki (Euphorbia characias) on monivuotinen ja myrkyllinen tyräkkikasvi. Kasvin latinankielinen nimi characias pohjautuu antiikin kreikkalaisen lääkärin ja kasvitieteilijän Dioskurideen teksteihin. Nimi viittaa kasvin suosimaan kiviseen tai kallioiseen elinympäristöön (hárakas = kivi).

 Ulkonäkö ja koko 

Välimerentyräkin lehdet ovat harmaat, pitkulaiset ja niitä on paljon. Kasvin varret ovat suoria ja vahvoja, ja alaosastaan paljaita. Välimerentyräkki kasvaa 30–80 senttimetriä korkeaksi. Kasvin kukinto on lyhytlapakkoinen ja muodoltaan tiheä sarja. Välimerentyräkki kukkii tammikuun lopulta toukokuun alkuun.

 Levinneisyys 

Välimerentyräkki kasvaa kotoperäisenä Välimeren alueella. Pohjois-Amerikassa kasvia tavataan Yhdysvaltojen länsirannikolla Kalifornian osavaltion Alamedan piirikunnassa, jonne se on istutettu.

 Lähteet 

vasen|pienoiskuva|Välimerentyräkki merenrannalla Etelä-Ranskan Roquebrune-Cap-Martinissa.

Luokka:Tyräkit
Luokka:Myrkylliset kasvit